وينه حجيك يلعفتني وانته الي ياماحجيت
وين جلمت ماابيعك شو بعتني وما شريت
يل جنت من روحي اغله وانته بيه شو جفيت
وين حجيك انه اذكرك فلان شمالك نسيت
جنت احبك بكلب صافي بس اشوفك جن رويت
الورد الي زرعته وانه بيدي سكيت
خضرت وماتت تراهه وانته بيدك ذبليت
لاتذبل وردي خله يامه منه اتعطريت
جان كلبي كتاب بيدك وانته جلمه ماقريت
يل جنت بكلبي تسحك وانه منك ماشكيت
مو جنت للموت اتبعك ويه مشياتك مشيت
وانه فلان الي تعرفه اوفه من ربعك وفيت
بالشدايد دوم حاضر مو مثلهم صفكيت
وجروحك جن جروحي تشفه وانه الماشفيت
يل همومك جن همومي وكبل ماتبجي بجيت
فلان شمالك شجاك ادير وجهك لو اجيت
وينه حجيك عني تسكت لو نخيت
ثاري حجيك بس تصفط وانه جذبك صدكيت
شنهو الصحبه عندك بس ضحك منه خذيت
كافي كافي فلان اكعد كافي نومك ماصحيت
اصحه اصحه فلان كافي عايش انته وله ميت
يل جويت الكلب تندم مثله مااضن حصليت
جان شمعه الك ضاوي وبيدك انته الي طفيت
جامه انه وانته صخره وبيك والله اتكسريت